Izabrali smo najbolja strana i najbolja regionalna izdanja, red je došao i na domaće snage. U godini koja će ostati zapamćena kao jedna od najproduktivnijih u novijoj hrvatskoj glazbenoj povijesti, i u kojoj je iz studija izašlo toliko izdanja da ih je teško i pobrojati, istaklo se i nekoliko debitanata, kao i sve veći broj samostalno objavljenih izdanja (najčešće putem Bandcampa).

Kako bi obuhvatili što više uradaka, koristimo riječ “izdanje” umjesto “album” pa su u bubanj ušla i EP izdanja kojih je svake godine sve više i polako postaju trend na nezavisnoj sceni.

Redakcija je izabrala svoje favorite, a potom su svi oni prošli kroz pet dodatnih kriterija unutar kojih su ocijenjivani – kvaliteta (zvuk i produkcija), trend (praćenje ili postavljanje trenda), inovacija (odmak od ustaljenosti, bilo zvukom, produkcijom, idejom, pristupom), potencijal (za investicije i rast) i lokalna prihvaćenost (brojnost publike na koncertima i angažiranost publike na društvenim mrežama, kriterij za korekciju).

Slijedi 20 najboljih domaćih albuma prema izboru redakcije Muzike.hr